เป็นจุดแดงใต้ผิวหนังคล้ายๆรอยยุงกัดครับ เป็นตรงหลังนิ้วมือกับแขน เป็นที่ละจุด เวลากดบริเวณจุดแดงๆมันจะหายไปครับ พอเลิกกดจุดนั้นมันก็จะกลับมาแดงเหมือนเดิม เป็นมาหลายเดือนแล้วครับไม่มีจุดขึ้นใหม่ เป็นอยู่เหมือนเดิม อยากทราบว่ามันอันตรายไหมครับ รบกวนช่วยตอบทีนะครับ
สวัสดีค่ะอาการผื่นแดงที่ผิวหนังลักษณะเป็นจุดแดง กดแล้วจาง มักมีความเกี่ยวข้องกับหลอดเลือด เช่น หลอดเลือดอักเสบ หลอดเลือดเจริญผิดปกติ อย่างไรก็ตาม จำเป็นต้องตรวจร่างกายเพิ่มเติมเพื่อช่วยในการวินิจฉัยด้วยค่ะ หากยังกังวลอยู่หรือจุดแดงขยายขึ้น มีอาการผิดปกติอื่นร่วม เช่น เลือดออกผิดปกติ ปวด คัน ควรไปพบแพทย์เพื่อตรวจเพิ่มเติมค่ะ